**Izziņa par atzinumos sniegtajiem iebildumiem**

**par Ministru kabineta noteikumu projektu**

**“Kārtība, kādā Nacionālie bruņotie spēki darba devējam kompensē darbiniekam izmaksāto atlīdzību”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| **Nr. p. k.** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas pamatojums iebilduma noraidījumam** | **Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma** | **Projekta attiecīgā punkta (panta) galīgā redakcija** |
| 1 | 2 | 3 | 4 | 5 | 6 |
|  |  | **Latvijas Darba devēju konfederācija** |  |  |  |
| 1. | 3. Nacionālie bruņotie spēki darba devējam kompensē darbiniekam izmaksāto atlīdzību atbilstoši faktiskajiem izdevumiem, bet ne vairāk kā 50 *euro* apmērā par vienu darba dienu vai 6,25 *euro* apmērā par vienu darba stundu, nepārsniedzot normālo darba laiku. | LDDK iebilst pret Noteikuma projekta 3.punktu.Noteikumu projekta 3.punkts paredz, ka izdevumi par attaisnotu prombūtni sakarā ar dalību zemessargu kolektīvajā apmācībā tiek kompensēti  atbilstoši faktiskajiem izdevumiem, bet ne vairāk kā 50 *euro* apmērā par vienu darba dienu vai 6,25 *euro* apmērā par vienu darba stundu. Ievērojot minēto, darba devējiem radīsies papildus izmaksas, ja darbinieka izmaksājamā atlīdzība saskaņā ar Darba likuma 74.panta trešo daļu pārsniegs Noteikumu projekta 3.punktā norādīto summu. Tādējādi prombūtnes laikā pilnībā tiek kompensēta tikai darba samaksas daļa, kas nepārsniedz norādīto apmēru. Darba devējiem tiesību normas izpildei jau tāpat radīsies papildus pienākumi un arī izmaksas, aizvietojot mācībās esošo darbinieku prombūtnes laikā, taču Noteikumu projekta 3.punkts paredz darba devēju papildus pienākumu līdzfinansēt sabiedrības intereses (valsts drošību). Priekšlikums: Noteikumu projekta 3.punktā pārskatīt norādīto summu apmēru vai arī noteikt, ka izmaksas kompensē to faktiskajā apmērā.  | Nav ņemts vērā.Atzinuma sniedzējs nav ievērojis Ministru kabineta 2009.gada 7.aprīļa noteikumu nr.300 “Ministru kabineta kārtības rullis” 99.punktā noteikto piecu darbdienu termiņu, kā arī sākotnēji nav sniedzis atzinumu par izsludināto Projektu *(2019. gada 19.septembra, VSS-914, prot. Nr. 35 1. §)*. Turklāt ar 2018.gada 14.marta atzinumu Nr.2-10/7 “Par grozījumiem normatīvajos aktos” un 2018.gada 14.augusta elektronisko saskaņojumu LDDK ir saskaņojusi likumprojektu “Grozījumi Darba likumā” (VSS-171) un tā anotāciju. Minētā likumprojekta anotācijas I sadaļas 2. punkts saturēja informāciju, ka “darba devējam tiks kompensēta darbiniekam izmaksātā atlīdzība līdz 50 *euro* par vienu kalendāro dienu”. Šīs anotācijas pielikumā bija iekļauts Ministru kabineta noteikumu projekts “Kārtība, kādā Nacionālie bruņotie spēki darba devējam kompensē darbiniekam izmaksāto atlīdzību”, kas paredzēja nosacījumus, par ko LDDK izsaka iebildumus, proti:- ka Nacionālie bruņotie spēki darba devējam kompensē darbiniekam izmaksāto atlīdzību 50 *euro* apmērā par vienu darba dienu;- ka Nacionālie bruņotie spēki darba devējam kompensē darbiniekam izmaksāto atlīdzību trīs mēnešu laikā pēc šo noteikumos minēto dokumentu saņemšanas.  |  | 3. Nacionālie bruņotie spēki darba devējam kompensē darbiniekam izmaksāto atlīdzību atbilstoši faktiskajiem izdevumiem, bet ne vairāk kā 50 *euro* apmērā par vienu darba dienu vai 6,25 *euro* apmērā par vienu darba stundu, nepārsniedzot normālo darba laiku. |
| 2. | 5. Nacionālie bruņotie spēki trīs mēnešu laikā pēc šo noteikumu 4. punktā minēto dokumentu saņemšanas darba devējam kompensē darbiniekam izmaksāto atlīdzību no šim mērķim Nacionālajiem bruņotajiem spēkiem paredzētajiem valsts pamatbudžeta līdzekļiem vai sniedz pamatotu atteikumu, ja kāds no šo noteikumu 4. punktā minētajiem dokumentiem nav iesniegts noteiktajā laikā, ir sniegtas nepatiesas ziņas vai mainījušies faktiskie apstākļi kompensācijas izmaksai. | LDDK iebilst pret Noteikuma projekta 5.punktu.Noteikumu projekta 5.punktā paredzēts, ka Nacionālie bruņotie spēki darba devējam kompensē darbiniekam izmaksāto atlīdzību 3 mēnešu laikā pēc dokumentu saņemšanas. LDDK ieskatā šāda termiņa noteikšana nav samērīga, jo darba devējam algu jāizmaksā darbiniekam uzreiz, bet kompensācijas izmaksu var nākties gaidīt pat līdz trīs mēnešiem.Priekšlikums: Noteikumu projekta 5.punktā noteikto termiņu saīsināt uz vienu mēnesi. | Nav ņemts vērā.Atzinuma sniedzējs nav ievērojis Ministru kabineta 2009.gada 7.aprīļa noteikumu nr.300 “Ministru kabineta kārtības rullis” 99.punktā noteikto piecu darbdienu termiņu, kā arī sākotnēji nav sniedzis atzinumu par izsludināto Projektu *(2019. gada 19.septembra, VSS-914, prot. Nr. 35 1. §)*. Turklāt ar 2018.gada 14.marta atzinumu Nr.2-10/7 “Par grozījumiem normatīvajos aktos” un 2018.gada 14.augusta elektronisko saskaņojumu LDDK ir saskaņojusi likumprojektu “Grozījumi Darba likumā” (VSS-171) un tā anotāciju. Minētā likumprojekta anotācijas I sadaļas 2. punkts saturēja informāciju, ka “darba devējam tiks kompensēta darbiniekam izmaksātā atlīdzība līdz 50 *euro* par vienu kalendāro dienu”. Šīs anotācijas pielikumā bija iekļauts Ministru kabineta noteikumu projekts “Kārtība, kādā Nacionālie bruņotie spēki darba devējam kompensē darbiniekam izmaksāto atlīdzību”, kas paredzēja nosacījumus, par ko LDDK izsaka iebildumus, proti:- ka Nacionālie bruņotie spēki darba devējam kompensē darbiniekam izmaksāto atlīdzību 50 *euro* apmērā par vienu darba dienu;- ka Nacionālie bruņotie spēki darba devējam kompensē darbiniekam izmaksāto atlīdzību trīs mēnešu laikā pēc šo noteikumos minēto dokumentu saņemšanas.  |  | 5. Nacionālie bruņotie spēki trīs mēnešu laikā pēc šo noteikumu 4. punktā minēto dokumentu saņemšanas darba devējam kompensē darbiniekam izmaksāto atlīdzību no šim mērķim Nacionālajiem bruņotajiem spēkiem paredzētajiem valsts pamatbudžeta līdzekļiem vai sniedz pamatotu atteikumu, ja kāds no šo noteikumu 4. punktā minētajiem dokumentiem nav iesniegts noteiktajā laikā, ir sniegtas nepatiesas ziņas vai mainījušies faktiskie apstākļi kompensācijas izmaksai. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums |  |
|  |  |
| Saskaņošanas dalībnieki |  |
|    |  |
|  |  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  |  |
|    |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    |  |
|    |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | 3. Nacionālie bruņotie spēki darba devējam kompensē darbiniekam izmaksāto atlīdzību 50 *euro* apmērā par vienu darba dienu vai 6,25 *euro* apmērā par vienu darba stundu, ja darbiniekam ir noteikts summētais vai maiņu darba laiks, nepārsniedzot normālo dienas darba laiku**.** | **Valsts kancelejas iebildums** Atbilstoši noteikumu projektā noteiktajam un anotācijā minētajam,  kompensācijas apmērs visiem darba devējiem ir noteikts vienāds, neatkarīgi no atlīdzības apmēra, kas ir izmaksāts darbiniekam - 50 *euro*  par vienu darba dienu vai 6,25 *euro* apmērā par vienu darba stundu, ja darbiniekam ir noteikts summētais vai  maiņu darba laiks, nepārsniedzot normālo dienas darba laiku. Uzskatām, ka nav pamatota šādas visiem darba devējiem vienādas izmaksājamās atlīdzības noteikšana, īpaši situācijās ja darbinieks ir nodarbināts par zemāku atlīdzību nekā paredzēts kompensēt. Piekrītam, ka ir nepieciešams darba devējam kompensēt radušos izdevumus, vienlaikus paredzot, ka piem., ka kompensē atbilstoši faktiskajiem izdevumiem, bet ne vairāk kā 50 *euro* par vienu darba dienu vai 6,25 *euro* apmērā par vienu darba stundu, ja darbiniekam ir noteikts summētais vai  maiņu darba laiks, nepārsniedzot normālo dienas darba laiku.    | **Iebildums ņemts vērā** | 3. Nacionālie bruņotie spēki darba devējam kompensē darbiniekam izmaksāto atlīdzību atbilstoši faktiskajiem izdevumiem, bet ne vairāk kā 50 *euro* apmērā par vienu darba dienu vai 6,25 *euro* apmērā par vienu darba stundu, nepārsniedzot normālo darba laiku.  |
| 2. | 6. Ja darbiniekam ir vairāki darba devēji, darbiniekam izmaksāto atlīdzību par konkrēto laikposmu kompensē tikai tam darba devējam, pie kura darbinieks nav veicis darbu sakarā ar dalību zemessargu kolektīvajā apmācībā. | **Valsts kancelejas iebildums** Noteikumu projekta 6.punktu izteikt vismaz šādā redakcijā: “Ja darbiniekam ir vairāki darba devēji, darbiniekam izmaksāto atlīdzību par konkrēto laikposmu kompensē visiem darba devējiem, proporcionāli laikam, kurā darbinieks nav veicis darba pienākumus pie attiecīgā darba devēja sakarā ar dalību zemessargu kolektīvajā apmācībā”. | **Iebildums ņemts vērā** | 6. Ja darbiniekam ir vairāki darba devēji, darbiniekam izmaksāto atlīdzību par konkrēto laikposmu kompensē visiem darba devējiem, pie kuriem darbinieks nav veicis darba pienākumus sakarā ar dalību zemessargu kolektīvajā apmācībā, ievērojot šo noteikumu 3.punkta nosacījumus. |
| 33. |  | **Valsts kancelejas iebildums**  Noteikumu projekts nosaka, ka regulējums neattiecas uz valsts budžeta finansētām institūcijām. Atzīmējam, ka saskaņā ar Likumu par budžetu un finanšu vadību, termins “budžeta finansētas institūcijas” ietver sevī ne tikai budžeta iestādes, bet arī no valsts budžeta daļēji finansētas atvasinātas publiskas personas, pilnīgi vai daļēji tieši no valsts budžeta finansētus komersantus, biedrības un nodibinājumus. Lūdzam papildināt anotāciju ar papildu skaidrojumu ar piemēriem uz kurām iestādēm attieksies minētais ierobežojums. | **Iebildums ņemts vērā** |  Anotāciju ir papildināta, nosakot, ka noteikumi neattiecas uz darba devēju, kas ir valsts budžeta finansēta institūcija atbilstoši Likumā par budžeta un finanšu vadību iekļautajiem terminiem. |
| 44. |  | **Valsts kancelejas iebildums** Lūdzam papildināt anotāciju ar III sadaļu, sniedzot provizoriskus aprēķinus par noteikumu projekta fiskālo ietekmi, ņemot vērā jau uzkrāto pieredzi. | **Iebildums ņemts vērā** | Anotācija papildināta ar trešo sadaļu. |
|  5. |  | **Finanšu ministrijas iebildums** Atzīmējam, ka noteikumu projekta anotāciju ir jāpapildina ar III sadaļu atbilstoši Ministru kabineta 2009.gada 15.decembra instrukcijā Nr.19 “Tiesību akta projekta sākotnējās ietekmes izvērtēšanas kārtība” noteiktajam, norādot plānotās izmaksājamās kompensācijas apmēru pa gadiem un aprēķinu. | **Iebildums ņemts vērā** | Projekta sākotnējās ietekmes novērtējuma ziņojums (anotācija) precizēts atbilstoši Finanšu ministrijas iebildumam. |
|  6. | 3. Nacionālie bruņotie spēki darba devējam kompensē darbiniekam izmaksāto atlīdzību 50 *euro* apmērā par vienu darba dienu vai 6,25 *euro* apmērā par vienu darba stundu, ja darbiniekam ir noteikts summētais vai maiņu darba laiks, nepārsniedzot normālo dienas darba laiku**.**6. Ja darbiniekam ir vairāki darba devēji, darbiniekam izmaksāto atlīdzību par konkrēto laikposmu kompensē tikai tam darba devējam, pie kura darbinieks nav veicis darbu sakarā ar dalību zemessargu kolektīvajā apmācībā. | **Tieslietu ministrijas iebildums**Vēršam uzmanību, ka projektā norādītā atlīdzība 50 *euro* par vienu darba dienu vai 6,25 *euro* par vienu darba stundu var neatbilst darbinieka vienas darba dienas vai vienas darba stundas algai un darba devēja reāli izmaksātajai algai darbiniekam par attaisnoto prombūtni sakarā ar dalību zemessargu kolektīvajā apmācībā. Nosakot šādu konkrētu atlīdzību, anotācijā nepieciešams detalizēts pamatojums. Norādām, ka, ja darba devējs, šajā attaisnotajā prombūtnē izmaksā darbiniekam lielāku algu, savukārt saņem projektā 3. punktā noteikto konkrēto atlīdzības apmēru, kas ir mazāka, tiek radīta situācija, kad personai pilnībā netiek nodrošinātas likumā garantētās tiesības. Tāpat projekta 3. punktā norādīts, ka Nacionālie bruņotie spēki darba devējam kompensē darbiniekam izmaksāto atlīdzību, taču kompensējot konkrētu summu netiek sasniegts kompensācijas mērķis – atlīdzība pēc būtības un šāda kārtība neatbilst likuma deleģējuma normai.  | **Iebildums ņemts vērā** | *Anotācija papildināta norādot, ka, nosakot kompensācijas robežu tiek nodrošināta normatīvā akta vienveidīga piemērošana. Vēršama uzmanība, ka šādā gadījumā tiek samazināts risks, ka Nacionālie bruņotie spēki saņem aprēķinu, kas ir paaugstināts peļņas nolūkos. Bez tam jāņem vērā, ka kompensācija nenozīmē izmaksātās darba algas atlīdzināšanu. Zemessargs tiek iesaistīts militārajās mācībās, lai* *nodrošinātu valsts teritorijas un sabiedrības, t.sk. darba devēja, aizsardzību.* |
|  7. |  | **Tieslietu ministrijas iebildums** Projekta 4.2. apakšpunkts paredz, ka darba devējs kompensāciju var saņemt, iesniedzot Nacionālajiem bruņotajiem spēkiem apstiprinātu darbinieka izmaksātās atlīdzības aprēķinu par konkrēto laikposmu, kad darbinieks nav veicis darbu sakarā ar dalību zemessargu kolektīvajā apmācība, savukārt projekta 3. punkts norāda konkrētu kompensējamo summu. Norādām uz nepieciešamību vērtēt, kādēļ ir nepieciešama 4.2. apakšpunktā norādītā datu apstrāde, ja jau 3.punktā tiek norādīta konkrēta summa, kas tiek atlīdzināta. Norādām, ka attiecībā uz atlīdzības izmaksu Darba likuma 74.panta trešā daļa nosaka, ka, *ja darbiniekam ir noteikta laika alga, šā panta pirmajā un otrajā daļā minētajos gadījumos viņam izmaksā noteikto darba samaksu. Ja darbiniekam ir noteikta akorda alga, šā panta pirmajā un otrajā daļā minētajos gadījumos viņam izmaksā vidējo izpeļņu*. Vēršam uzmanību, ka šāda kārtība novērš iespējamās spekulācijas izmaksājot atlīdzību, konkrēti izvērtējot vidējo izpeļņu vai noteikto darba algu, tādēļ iesakām izvērtēt šādu kārtību, nosakot atlīdzības apmēru.  | **Iebildums ir ņemts vērā** | Precizētā Noteikumu projekta 3.punkts nosaka, ka Nacionālie bruņotie spēki darba devējam kompensē darbiniekam izmaksāto atlīdzību atbilstoši faktiskajiem izdevumiem, bet ne vairāk kā 50 *euro* apmērā par vienu darba dienu vai 6,25 *euro* apmērā par vienu darba stundu, nepārsniedzot normālo darba laiku. *Līdz ar to Noteikumu projekta 4.2.apakšunktā minētā datu apstrāde ir nepieciešama*. |
| 18. |  | **Tieslietu ministrijas priekšlikums**Saskaņā ar Ministru kabineta 2019. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – instrukcija Nr. 19) 6.punktu, ja projekts neskar nevienu aspektu, kas norādīts attiecīgajā anotācijas sadaļā (izņemot I sadaļu, kura aizpildāma visiem tiesību aktu projektiem), anotācijā norāda tikai attiecīgās sadaļas nosaukumu (virsrakstu) un papildus izveidotajā rindā (zem nosaukuma rindas) ieraksta "Projekts šo jomu neskar" vai citu jautājumam atbilstošu informāciju. Lūdzam aizpildīt anotācijas II, III sadaļu atbilstoši instrukcijas Nr. 19 6. punkta prasībām.  | **Priekšlikums ņemts vērā**  | Anotācija aizpildīta atbilstoši instrukcijas Nr. 19 6. punkta prasībām.  |
| 99. | 3. Nacionālie bruņotie spēki darba devējam kompensē darbiniekam izmaksāto atlīdzību 50 euro apmērā par vienu darba dienu vai 6,25 *euro* apmērā par vienu darba stundu, ja darbiniekam ir noteikts summētais vai maiņu darba laiks, nepārsniedzot normālo dienas darba laiku**.** | **Labklājības ministrijas priekšlikums** Attiecībā uz MK noteikumu projekta 3.punktu norādām, ka darbiniekam var tik noteikts ne tikai summētais un maiņu darba laiks, bet arī nepilns darba laiks[[1]](#footnote-1). Vienlaikus norādām, ka gadījumā, ja darbiniekam tiek noteikts summētais darba laiks, tad darba dienas ilgums kādā darba dienā var pārsniegt Darba likuma 131.panta pirmajā daļā noteikto[[2]](#footnote-2) normālo darba laiku, jo, nosakot summēto darba laiku, būtiski ir nepārsniegt normālo darba laiku pārskata periodā, kas var ilgt no 1 līdz pat 12 mēnešiem. Ievērojot to, ka Aizsardzības ministrijai piešķirtā budžeta ietvaros paredzēts darba devējam izmaksāt ne vairāk kā 50 *euro* par vienu darba dienu (6,25 *euro* x 8 (stundas) = 50 *euro),* juridiskās noteiktības dēļ iesakām izvērtēt iespēju svītrot no MK noteikumu projekta 3.punkta vārdus ”ja darbiniekam noteikts summētais vai maiņu darba laiks”. Tādejādi MK noteikumu 3.punkts paredzētu, ka “*Nacionālie bruņotie spēki darba devējam kompensē darbiniekam izmaksāto atlīdzību 50 euro apmērā par vienu darba dienu vai 6,25 euro apmērā par vienu darba stundu, nepārsniedzot normālo dienas darba laiku”.* | **Priekšlikums ņemts vērā**  | 3. Nacionālie bruņotie spēki darba devējam kompensē darbiniekam izmaksāto atlīdzību atbilstoši faktiskajiem izdevumiem, bet ne vairāk kā 50 *euro* apmērā par vienu darba dienu vai 6,25 *euro* apmērā par vienu darba stundu, nepārsniedzot normālo darba laiku..  |
| 110. | 6. Ja darbiniekam ir vairāki darba devēji, darbiniekam izmaksāto atlīdzību par konkrēto laikposmu kompensē tikai tam darba devējam, pie kura darbinieks nav veicis darbu sakarā ar dalību zemessargu kolektīvajā apmācībā. | **Labklājības ministrijas priekšlikums** MK noteikumu projekta 6.punkts paredz: “*Ja darbiniekam ir vairāki darba devēji, darbiniekam izmaksāto atlīdzību par konkrēto laikposmu kompensē tikai tam darba devējam, pie kura darbinieks nav veicis darbu sakarā ar dalību zemessargu kolektīvajā apmācībā.”* Vēršam Jūsu uzmanību uz to, ka praksē var rasties situācijas, ka darbinieks ir nodarbināts pie vairākiem darba devējiem nepilnu darba laiku vienas dienas ietvaros – piemēram, vienas dienas ietvaros pie viena darba devēja darbinieks nostrādā 3 stundas, savukārt pie otra darba devēja veic darbu 4 vai vairāk stundas. Iesakām izvērtēt iespēju precizēt MK noteikumu projekta 6.punktu, kā arī anotācijā skaidrot, kā vairākiem darba devējiem, pie kuriem darbinieks nodarbināts vienas dienas ietvaros, tiks kompensēta darbiniekam izmaksātā atlīdzība, ņemot vērā to, ka Aizsardzības ministrijai piešķirtā budžeta ietvaros paredzēts darba devējam izmaksāt ne vairāk, kā 50 *euro* par vienu darba dienu.  | **Priekšlikums ņemts vērā** | 6. Ja darbiniekam ir vairāki darba devēji, darbiniekam izmaksāto atlīdzību par konkrēto laikposmu kompensē visiem darba devējiem, proporcionāli laikam, kurā darbinieks nav veicis darba pienākumus pie attiecīgā darba devēja sakarā ar dalību zemessargu kolektīvajā apmācībā, ievērojot šo noteikumu 3.punkta nosacījumus. |
| Atbildīgā amatpersona |    |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Roberts Mednis

|  |
| --- |
| (par projektu atbildīgās amatpersonas vārds un uzvārds) |
| juriskonsults |
| (amats) |
| 67335077 |
| (tālruņa un faksa numurs) |
| Roberts.Mednis@mod.gov.lv |
| (e-pasta adrese) |

1. Darba līgumā darba devējs un darbinieks var vienoties par nepilna darba laika noteikšanu, kas ir īsāks par normālo dienas vai nedēļas darba laiku.(Darba likuma 134.panta pirmā daļa) [↑](#footnote-ref-1)
2. Darbinieka normālais dienas darba laiks nedrīkst pārsniegt astoņas stundas, bet normālais nedēļas darba laiks — 40 stundas. Dienas darba laiks šā likuma izpratnē ir darba laiks diennakts periodā. [↑](#footnote-ref-2)